section_heading: Životopis
paragraph_text: Najvažnije Milanjino djelo svakako je kapitalna sinteza suvremene hrvatske poezije u četiri sveska (Hrvatsko pjesništvo od 1950. do 2000., I-IV, 2000. – 2012.). Bogata i raznovrsna bibliografija prof. dr. Cvjetka Milanje potvrđuje da je riječ o vrijednom i afirmiranom stručnjaku na području hrvatske književne historiografije i teorije književnosti.